গুৱাহাটী, ১৮ ফেব্ৰুৱাৰী: ভাৰতৰ পেচ বলাৰ মহম্মদ চিৰাজে কৈছে যে যেতিয়া তেওঁ ক্ৰিকেটাৰ হিচাপে তেওঁৰ প্ৰাৰম্ভিক সময়চোৱাত আছিল তেতিয়া তেঁওলোকৰ দিনবোৰ যথেষ্ট কষ্টৰ মাজেৰে পাৰ হৈছিল।তেওঁ লগতে কয় যে তেওঁৰ দেউতাক এজন অটো চালক আছিল যি তেওঁক হায়দৰাবাদৰ উপ্পল ষ্টেডিয়ামত প্ৰশিক্ষণ কৰিবলৈ কেৱল দিনে ৬০ টকাহে দিব পাৰিছিল। মেগা নিলামৰ পূৰ্বে ইণ্ডিয়ান প্ৰিমিয়াৰ লীগৰ দল ৰয়েল চেলেঞ্জাৰ্ছ বাংগালোৰে অষ্ট্ৰেলিয়াৰ তাৰকা বেটছমেন গ্লেন মেক্সৱেল আৰু প্ৰাক্তন অধিনায়ক বিৰাট কোহলীৰ লগতে চিৰাজক ৰিটেইন কৰা হৈছিল।শুকুৰবাৰে আৰ চি বিৰ পডকাষ্টত কয় যে আই পি এলে তেওঁক খ্যাতি প্ৰদান কৰিছে আৰু তেওঁক সামাজিক হোৱাত সহায় কৰিছে।" মোৰ দেউতাই এখন অটো চলাইছিল আৰু মোৰ এখন প্লাটিনা আছিল। দেউতাই মোক পেট্ৰ'লৰ বাবে ৬০ টকা দিছিল। মই তেনেকৈ উপ্পল ষ্টেডিয়ামত উপস্থিত হ'বলৈ সক্ষম হৈছিলোঁ যিটো মোৰ ঘৰৰ পৰা যথেষ্ট দূৰত আছিল" চিৰাজে কয়।